techiaith/cofnodycynulliad_en-cy huggingface dataset:
English: Llywydd, I think if the Member wants to quote me he should try to do so accurately. I said at the weekend that the testing numbers this week would be over 5,000 and that it would rise to 8,000 within the Welsh system very shortly. The real struggle we face in the Welsh system at the moment are the problems faced by the lighthouse labs for which his party are responsible. Now, we've had an assurance from those lighthouse labs that they will be able to increase the service they provide to Wales from the 9,400 tests we currently have to 14,000 by the start of October and 19,000 by the start of November. I hope very much that that will turn out to be true and that the lighthouse labs will be able to return to the level of service that they were providing to Wales some four weeks ago. But if you want to know where the struggle in Wales has been over recent weeks, it has been in the pressure that the lighthouse labs system has come under and the difficulties that his Government at Westminster have experienced in coping with those pressures and putting that system back on track again.
Welsh: Llywydd, rwy'n meddwl os yw'r Aelod eisiau fy nyfynnu y dylai geisio gwneud hynny yn gywir. Dywedais dros y penwythnos y byddai'r niferoedd profi yr wythnos hon dros 5,000 ac y byddai'n codi i 8,000 o fewn system Cymru yn fuan iawn. Y gwir frwydr sy'n ein hwynebu yn system Cymru ar hyn o bryd yw'r problemau sy'n wynebu'r labordai goleudy y mae ei blaid ef yn gyfrifol amdanynt. Nawr, rydym ni wedi cael sicrwydd gan y labordai goleudy hynny y byddan nhw'n gallu cynyddu'r gwasanaeth y maen nhw'n ei ddarparu i Gymru o'r 9,400 o brofion sydd gennym ni ar hyn o bryd i 14,000 erbyn dechrau mis Hydref a 19,000 erbyn dechrau mis Tachwedd. Rwy'n gobeithio'n fawr y bydd hynny yn profi i fod yn wir ac y bydd y labordai goleudy yn gallu dychwelyd i'r lefel o wasanaeth yr oedden nhw'n ei darparu i Gymru tua pedair wythnos yn ôl. Ond os ydych chi eisiau gwybod ym mhle y bu'r trafferthion yng Nghymru dros yr wythnosau diwethaf, mae wedi bod yn y pwysau y mae'r system labordai goleudy wedi eu dioddef a'r anawsterau y mae ei Lywodraeth ef yn San Steffan wedi eu cael yn ymdopi â'r pwysau hynny ac yn rhoi'r system honno ar y trywydd iawn unwaith eto.
English: Diolch, Llywydd. Many of us will have been surprised and somewhat alarmed at the scenes from the top of Snowdon over the weekend, with long queues of people attempting to reach the summit with complete disregard, it would appear, for social distancing guidelines, but it raises a wider issue of course. Many of these will have been visitors and there's nothing set out in the guidelines at the moment that stops someone from a COVID hotspot elsewhere in the UK travelling to areas of Wales currently with low community transmission. Why is it the case, First Minister, that you can't travel from Aberafan to Abergavenny, but you can travel from Manchester to Mynytho?
Welsh: Diolch, Llywydd. Bydd llawer ohonom ni wedi cael ein synnu a'n dychryn braidd gan y golygfeydd o ben yr Wyddfa dros y penwythnos, gyda chiwiau hir o bobl yn ceisio cyrraedd y copa gan ddiystyru yn llwyr, mae'n ymddangos, canllawiau cadw pellter cymdeithasol, ond mae'n codi mater ehangach wrth gwrs. Bydd llawer o'r rhain wedi bod yn ymwelwyr ac nid oes dim wedi'i nodi yn y canllawiau ar hyn o bryd sy'n atal rhywun sy'n dod o fan lle ceir nifer fawr o achosion o COVID mewn rhannau eraill yn y DU rhag teithio i ardaloedd o Gymru sydd â throsglwyddiad cymunedol isel ar hyn o bryd. Pam, Prif Weinidog, na chewch chi deithio o Aberafan i'r Fenni, ond y cewch chi deithio o Fanceinion i Fynytho?
English: First Minister, the summer has been an extremely anxious time for young people, as you know. As a consequence of the A-level debacle, many were left not knowing if they were going to university at all, let alone which one. Having arrived on campus last week, the worry now will be whether they will be allowed to return home for Christmas. Students like Meg, a first-year law student from Brecon, studying at Bath, need clarity. She says the message from the Government is clearly confusing and could definitely be communicated better, particularly for students who've moved to a different country with different regulations. So, can you answer these specific questions? To what extent is education exempt from rules allowing students to form new households? Can students studying and living in a restricted area in Wales but who live elsewhere return home? Can students studying and living in areas where no restrictions apply travel home, even if home is within an area of local restrictions? And finally, can students studying in one locally restricted area travel to another locally restricted area if this means getting home?
Welsh: Prif Weinidog, mae'r haf wedi bod yn gyfnod pryderus iawn i bobl ifanc, fel y gwyddoch. O ganlyniad i'r llanast Safon Uwch, gadawyd llawer ohonyn nhw ddim yn gwybod a oedden nhw'n mynd i'r brifysgol o gwbl, heb sôn am ba un. Ar ôl cyrraedd y campws yr wythnos diwethaf, y pryder nawr fydd a fyddan nhw'n cael dychwelyd adref ar gyfer y Nadolig. Mae myfyrwyr fel Meg, myfyriwr y gyfraith blwyddyn gyntaf o Aberhonddu, sy'n astudio yng Nghaerfaddon, angen eglurder. Mae hi'n dweud bod neges y Llywodraeth yn amlwg yn ddryslyd ac yn sicr y gallai gael ei chyfleu yn well, yn enwedig i fyfyrwyr sydd wedi symud i wahanol wlad sydd â gwahanol reoliadau. Felly, a allwch chi ateb y cwestiynau penodol hyn? I ba raddau y mae addysg wedi'i heithrio o reolau sy'n caniatáu i fyfyrwyr ffurfio aelwydydd newydd? A gaiff myfyrwyr sy'n astudio ac yn byw mewn ardal dan gyfyngiad yng Nghymru ond sy'n byw mewn mannau eraill ddychwelyd adref? A gaiff myfyrwyr sy'n astudio ac yn byw mewn ardaloedd lle nad oes cyfyngiadau ar waith deithio adref, hyd yn oed os yw'r cartref mewn ardal lle ceir cyfyngiadau lleol? Ac yn olaf, a gaiff myfyrwyr sy'n astudio mewn un ardal sydd dan gyfyngiadau lleol deithio i ardal arall sy'n destun cyfyngiadau lleol os yw hyn yn golygu cyrraedd adref?
English: Llywydd, the rules governing young people in Wales are the same rules as govern everybody else. I am not prepared to single out young people for adverse treatment in the way that is sometimes being suggested. I agree with what Adam Price said in opening that second set of questions, that young people have had a very difficult time during coronavirus, and the Welsh Government with the sector in Wales is working very hard to make sure that even in these most difficult sets of circumstances, young people's welfare goes on being properly safeguarded, that their access to a high-quality education is preserved throughout this term, and that they are not treated any differently to any other Welsh citizen. And the answers to Adam Price's questions are that the rules that would apply to any person in Wales would apply to a young person who is studying as well, and all of that is available to people who need to have answers to those questions, both on the Welsh Government website, but also in the specific advice from different higher education institutions working hard to communicate to people who have arrived to study at them.
Welsh: Llywydd, mae'r rheolau sy'n llywodraethu pobl ifanc yng Nghymru yr un rheolau â'r rhai sy'n llywodraethu pawb arall. Nid wyf i'n barod i bwyntio'r bys at bobl ifanc ar gyfer triniaeth andwyol yn y modd sy'n cael ei awgrymu weithiau. Rwy'n cytuno â'r hyn a ddywedodd Adam Price wrth agor yr ail gyfres yna o gwestiynau, bod pobl ifanc wedi cael amser anodd iawn yn ystod coronafeirws, ac mae Llywodraeth Cymru gyda'r sector yng Nghymru yn gweithio'n galed iawn i wneud yn siŵr bod lles pobl ifanc, hyd yn oed yn y gyfres anoddaf hyn o amgylchiadau, yn parhau i gael ei ddiogelu yn briodol, bod eu gallu i gael mynediad at addysg o ansawdd uchel yn cael ei gadw drwy gydol y tymor hwn, ac nad ydyn nhw'n cael eu trin yn wahanol i unrhyw ddinesydd arall yng Nghymru. A'r atebion i gwestiynau Adam Price yw y byddai'r rheolau a fyddai'n berthnasol i unrhyw berson yng Nghymru yn berthnasol i berson ifanc sy'n astudio hefyd, ac mae hynny i gyd ar gael i bobl sydd angen cael atebion i'r cwestiynau hynny, ar wefan Llywodraeth Cymru, ond hefyd yn y cyngor penodol gan wahanol sefydliadau addysg uwch sy'n gweithio'n galed i gyfathrebu â phobl sydd wedi cyrraedd i astudio ynddyn nhw.
English: On 4 September, First Minister, SAGE warned that there was a significant risk that higher education could amplify local and national transmission of COVID-19. The risk, they said, required national oversight, and once again, they identified testing as critically important. On 15 July, you said, 'Today we can carry out 15,000 tests a day.' On Sunday, you said, '15,000 is not a sustainable day-to-day target.' So as universities have been opening their doors, the testing system is failing, and if the problem is the lighthouse lab network, why did you buy into it and place your trust in it in the way that you did? Now, the advice from SAGE at the beginning of this month was that a co-ordinated outbreak response strategy should urgently be put in place between Government, HE institutions and local public health teams, but it seems currently, First Minister, there is no clear plan to support students, no clear plan to support the higher education sector. Christmas is only 12 weeks away; when can we expect that plan?
Welsh: Ar 4 Medi, Prif Weinidog, rhybuddiodd SAGE bod risg sylweddol y gallai addysg uwch chwyddo trosglwyddiad COVID-19 yn lleol ac yn genedlaethol. Dywedasant fod angen trosolwg cenedlaethol o'r risg, ac unwaith eto, nodwyd ganddyn nhw bod profi yn hollbwysig. Ar 15 Gorffennaf, dywedasoch chi, 'Heddiw gallwn gynnal 15,000 o brofion y dydd.' Ddydd Sul, dywedasoch, 'nid yw 15,000 yn darged cynaliadwy o ddydd i ddydd.' Felly, wrth i brifysgolion agor eu drysau, mae'r system brofi yn methu, ac os mai'r broblem yw'r rhwydwaith labordai goleudy, pam wnaethoch chi gyd-fynd ag ef a rhoi eich ymddiriedaeth ynddo yn y ffordd y gwnaethoch chi? Nawr, y cyngor gan SAGE ddechrau'r mis hwn oedd y dylid gweithredu strategaeth gydgysylltiedig ar frys ar gyfer ymateb i gynnydd mewn achosion, rhwng y Llywodraeth, sefydliadau addysg uwch a thimau iechyd cyhoeddus lleol, ond mae'n ymddangos ar hyn o bryd, Prif Weinidog, nad oes cynllun eglur i gefnogi myfyrwyr, dim cynllun eglur i gefnogi'r sector addysg uwch. Dim ond 12 wythnos sydd tan y Nadolig; pa bryd y gallwn ni ddisgwyl y cynllun hwnnw?
English: First Minister, when you put Cardiff into local lockdown, and through the force of law required people to work from home if reasonably practicable, did you consider the potential impact of that on our proceedings in the Senedd? Now, if you're correct when you say Members are equally able to participate, whether remotely or in person, doesn't that imply that it is reasonably practicable for Members to work from home? And if Members take a different view, given that is law, may they be receiving a knock on the door from South Wales Police? You said earlier that, 'My colleague will be making a statement on the floor of the Chamber later today'. Can I infer from that that some Ministers will be coming in person to the Chamber, even if you will not yourself? And you haven't said whether you're speaking from a well-appointed hut at the rear of your garden, or whether you're speaking from your office in Cathays Park. If you are speaking from your office, then presumably you've determined it's not reasonably practicable to work from home, so why don't you come to the Chamber? And, overall, when you say people must work from home by law if reasonable practicable, would you ask people to do as you say, or to follow the examples set by our Presiding Officer and the leader of the opposition?
Welsh: Prif Weinidog, pan wnaed Caerdydd yn destun cyfyngiadau symud lleol gennych chi, a thrwy rym y gyfraith ei gwneud yn ofynnol i bobl weithio gartref os oedd yn rhesymol ymarferol, a wnaethoch chi ystyried effaith bosibl hynny ar ein trafodion yn y Senedd? Nawr, os ydych chi'n gywir pan fyddwch chi'n dweud bod gan Aelodau yr un gallu i gymryd rhan, boed o bell neu'n bersonol, onid yw hynny'n awgrymu ei bod hi'n rhesymol ymarferol i Aelodau weithio gartref? Ac os oes gan Aelodau farn wahanol, o ystyried mai dyna'r gyfraith, a allen nhw gael cnoc ar y drws gan Heddlu De Cymru? Dywedasoch yn gynharach, 'Bydd fy nghyd-Weinidog yn gwneud datganiad ar lawr y Siambr yn ddiweddarach heddiw'. A allaf i gasglu o hynny y bydd rhai Gweinidogion yn dod yn bersonol i'r Siambr, hyd yn oed os na fyddwch chi eich hun? Ac nid ydych chi wedi dweud a ydych chi'n siarad o gwt â phob cyfleuster yng nghefn eich gardd, neu a ydych chi'n siarad o'ch swyddfa ym Mharc Cathays. Os ydych chi'n siarad o'ch swyddfa, yna mae'n debyg eich bod chi wedi penderfynu nad yw'n rhesymol ymarferol gweithio gartref, felly pam na wnewch chi ddod i'r Siambr? Ac, yn gyffredinol, pan eich bod chi'n dweud bod yn rhaid i bobl weithio gartref yn ôl y gyfraith os yw'n rhesymol ymarferol, a fyddech chi'n gofyn i bobl wneud fel y dywedwch, neu ddilyn yr esiampl a roddwyd gan ein Llywydd ac arweinydd yr wrthblaid?
English: Well, Llywydd, I can assure the Member that when the decision is taken to impose local restrictions in any part of Wales, then all aspects of that decision are carefully considered. It is for individual Members to make a judgment about how they stay within the law. It is reasonably practicable for me to work from my office in Cathays Park, because in order to be able to answer Members' questions, I need the support of staff in the Welsh Government, who help me to make sure that I am as well equipped as I can be to provide answers that Members have a right to expect. So, it is reasonably practicable for me to work from here because I live in Cardiff and need to cross no boundaries to get here. Other Members are bound by the regulations, just as every member of Welsh society in areas where local restrictions are in place, and I think people have an obligation to make sure that they are carefully considering the legal position they are in. I'm on the floor of the Senedd, Llywydd. As you made clear, virtual or physical participation is identical. I'm on the floor of the Senedd now answering questions. My colleague Ken Skates will answer questions remotely, and he will be on the floor as well.
Welsh: Wel, Llywydd, gallaf sicrhau'r Aelod, pan fydd y penderfyniad yn cael ei wneud i gyflwyno cyfyngiadau lleol mewn unrhyw ran o Gymru, yna caiff pob agwedd ar y penderfyniad hwnnw ei hystyried yn ofalus. Mater i Aelodau unigol yw llunio barn ynghylch sut y maen nhw'n cydymffurfio â'r gyfraith. Mae'n rhesymol ymarferol i mi weithio o'm swyddfa ym Mharc Cathays, oherwydd er mwyn gallu ateb cwestiynau'r Aelodau, rwyf i angen cymorth staff Llywodraeth Cymru, sy'n fy helpu i wneud yn siŵr fy mod i mewn sefyllfa cystal ag y gallaf fod ynddi i ddarparu atebion y mae gan Aelodau hawl i'w disgwyl. Felly, mae'n rhesymol ymarferol i mi weithio o'r fan yma gan fy mod i'n byw yng Nghaerdydd ac nid oes angen i mi groesi unrhyw ffiniau i gyrraedd yma. Mae Aelodau eraill wedi'u rhwymo gan y rheoliadau, yn union fel pob aelod o gymdeithas Cymru mewn ardaloedd lle mae cyfyngiadau lleol ar waith, ac rwy'n credu bod rhwymedigaeth ar bobl i wneud yn siŵr eu bod nhw'n ystyried yn ofalus y sefyllfa gyfreithiol y maen nhw ynddi. Rwyf i ar lawr y Senedd, Llywydd. Fel y'i gwnaed yn eglur gennych chi, mae cyfranogiad rhithwir neu gorfforol yn union yr un fath. Rwyf i ar lawr y Senedd nawr yn ateb cwestiynau. Bydd fy nghyd-Weinidog Ken Skates yn ateb cwestiynau o bell, a bydd yntau ar y llawr hefyd.
English: Thank you very much, Presiding Officer. The tourism sector and the future recovery of the visitor experience in Wales are discussed at regular meetings of the tourism taskforce, attended by the Minister and Deputy Minister with tourism responsibilities.
Welsh: Diolch yn fawr, Llywydd, i Siân Gwenllian am y cwestiwn. Mae'r sector twristiaeth ac adfer profiadau ymwelwyr at y dyfodol yng Nghymru yn cael eu trafod mewn cyfarfodydd rheolaidd o'r tasglu twristiaeth. Mae'r Gweinidog a'r Dirprwy Weinidog sydd â chyfrifoldebau dros dwristiaeth yn mynychu'r cyfarfodydd hyn.
English: We have welcomed far more visitors than usual to tourist areas in my constituency this year. They have brought a boost of a second summer to the local economy, but the experience for the visitor and the local population hasn't always been pleasant - parking problems; travel problems; long queues, and not just on the top of Snowdon; there are also litter problems. These all have a negative impact on the visitor experience and, of course, create huge frustration for the local population. Would you agree that we must find ways of controlling too much tourism and that the Government has a prominent role in bringing all of the relevant partners together in order to forward plan for a successful season next year?
Welsh: Rydyn ni wedi croesawu llawer mwy o ymwelwyr nag arfer i fannau twristaidd yn fy etholaeth i eleni. Maen nhw wedi dod â hwb haf bach Mihangel i'r economi leol, ond dydy'r profiad ar gyfer yr ymwelydd nac ar gyfer y boblogaeth leol ddim wedi bod yn bleserus ar bob achlysur - problemau parcio a theithio; ciwiau hir, a nid yn unig ar gopa'r Wyddfa; problemau sbwriel. Mae'r rhain i gyd yn cael effaith negyddol ar brofiad yr ymwelydd ac, wrth gwrs, yn creu rhwystredigaeth mawr i'r boblogaeth leol. Ydych chi'n cytuno bod yn rhaid canfod ffyrdd i reoli gordwristiaeth a bod gan y Llywodraeth rôl bwysig i'w chwarae drwy dynnu'r holl bartneriaid perthnasol at ei gilydd er mwyn cynllunio ymlaen at dymor llwyddiannus y flwyddyn nesaf?
English: I thank Siân Gwenllian for her supplementary questions. I agree with her on the things that we are trying to keep together. The tourism industry is extremely important to north Wales, and the solution to the problems is dependent on bringing people together around the table to think about how we can give extremely good experiences to people who come to us, that are part of the local economy, and at the same time protect the things that people come to Wales to see and enjoy. And may I just add there, Llywydd - ? I had the privilege of taking part in a ceremony on Sunday evening to note the latest milestone in ensuring world heritage site status to the slate industry in north-west Wales, and welcoming Frau Friederike Hansell and others from UNESCO who were visiting the area. That shows that people throughout the world want to come to see what we have here to offer in Wales, but the important thing to do is to do it in a way that safeguards and protects the things they want to see, and to draw in the local people, and the people in the businesses, around the table with the local authorities and Welsh Government to plan together for the future.
Welsh: Diolch yn fawr i Siân Gwenllian am y cwestiynau ychwanegol yna. Dwi'n cytuno â hi am y pethau rŷm ni'n trio cadw gyda'i gilydd. Mae'r diwydiant twristiaeth yn bwysig iawn yng ngogledd Cymru, ac mae'r ateb i'r problemau yn dibynnu ar dynnu pobl gyda'i gilydd, rownd y bwrdd gyda'i gilydd, a meddwl am sut dŷn ni'n gallu rhoi profiadau arbennig o dda i bobl sy'n dod aton ni, sy'n rhan o'r economi leol, ac ar yr un amser yn gwarchod y pethau mae pobl yn dod i Gymru i'w gweld ac i'w mwynhau. A pan dwi'n siarad am bethau fel yna, Llywydd, allaf i jest ddweud - ? Cefais i'r fraint o gymryd rhan ddydd Sul mewn seremoni i nodi'r garreg filltir ddiweddaraf yn y daith i sicrhau statws safle treftadaeth y byd i'r diwydiant llechi yng ngogledd-orllewin Cymru, a chroesawu i Gymru Frau Friederike Hansell ac eraill o UNESCO sy'n ymweld â'r ardal. Roedd hwnna'n dangos bod pobl ledled y byd eisiau dod i weld y pethau sydd gyda ni yma yng Nghymru, ond y peth pwysig yw ei wneud e mewn ffordd sy'n gwarchod y pethau maen nhw eisiau eu gweld, ac i dynnu mewn pobl leol, pobl yn y busnesau yna, rownd y bwrdd gyda'r awdurdodau lleol a Llywodraeth Cymru i gynllunio gyda'i gilydd am y dyfodol.
English: Well, Llywydd, I have tremendous sympathy for the businesses Angela Burns has highlighted. I was able myself to spend a short while in the holiday period in her constituency and could see just how hard people who earn a living through visitors were working to try and make up for the losses that they had sustained earlier in the year. So, the reoccurrence of coronavirus across the United Kingdom is inevitably very challenging for them. We do our best to communicate as clearly as we can through the different networks that we have, through the group that I mentioned in my answer to Siân Gwenllian that meets every week with the Welsh Government, to make sure that, through the regional tourist arrangements, we're conveying those messages. Today, Ken Skates will make a statement on the floor of the Senedd, which will include a £20 million ring-fenced budget for hospitality and tourism, over and above the £27 million that the sector has been able to draw down from the first two iterations of the economic recovery fund. So, I hope that that will be of some help to the businesses that Angela Burns has highlighted. We were working hard with the sector to try to extend the season so that people would have been able to go on working for longer, and the difficulties that we are experiencing as the virus takes hold once again are a blow, both to those plans and to the hard-working people who have done so much to try to recoup something from the season for the businesses that they have worked so hard to build up.
Welsh: Wel, Llywydd, mae gen i gydymdeimlad aruthrol â'r busnesau y mae Angela Burns wedi tynnu sylw atyn nhw. Llwyddais fy hun i dreulio amser byr yn ystod cyfnod y gwyliau yn ei hetholaeth hi a gallwn weld yn union pa mor galed yr oedd pobl sy'n ennill bywoliaeth drwy ymwelwyr yn gweithio i geisio gwneud iawn am y colledion yr oedden nhw wedi eu dioddef yn gynharach yn y flwyddyn. Felly, mae'n anochel bod dychweliad coronafeirws ledled y Deyrnas Unedig yn anodd iawn iddyn nhw. Rydym ni'n gwneud ein gorau i gyfathrebu mor eglur ag y gallwn ni drwy'r gwahanol rwydweithiau sydd gennym ni, drwy'r grŵp y soniais amdano yn fy ateb i Siân Gwenllian sy'n cyfarfod bob wythnos gyda Llywodraeth Cymru, i wneud yn siŵr, drwy'r trefniadau twristiaeth rhanbarthol, ein bod ni'n cyfleu'r negeseuon hynny. Heddiw, bydd Ken Skates yn gwneud datganiad ar lawr y Senedd, a fydd yn cynnwys cyllideb wedi'i neilltuo gwerth £20 miliwn ar gyfer lletygarwch a thwristiaeth, yn ychwanegol at y £27 miliwn y mae'r sector wedi gallu cael gafael arno o ddwy fersiwn gyntaf y gronfa adfer economaidd. Felly, gobeithiaf y bydd hynny yn rhywfaint o gymorth i'r busnesau y mae Angela Burns wedi tynnu sylw atyn nhw. Roeddem ni'n gweithio yn galed gyda'r sector i geisio ymestyn y tymor fel y byddai pobl wedi gallu parhau i weithio'n hwy, ac mae'r anawsterau yr ydym ni'n eu profi wrth i'r feirws gydio unwaith eto yn ergyd, i'r cynlluniau hynny ac i'r bobl sy'n gweithio'n galed ac wedi gwneud cymaint i geisio adennill rhywbeth o'r tymor i'r busnesau y maen nhw wedi gweithio mor galed i'w datblygu.
English: I thank John Griffiths, Llywydd. Following a sharp increase in cases, local restrictions were introduced in Newport on 22 September. It is too early to make a definitive assessment, but the number of cases is starting to stabilise thanks to the efforts of local people. We monitor the situation daily and formally review local restrictions every week.
Welsh: Diolchaf i John Griffiths, Llywydd. Yn dilyn cynnydd sydyn i nifer yr achosion, cyflwynwyd cyfyngiadau lleol yng Nghasnewydd ar 22 Medi. Mae'n rhy gynnar i wneud asesiad pendant, ond mae nifer yr achosion yn dechrau sefydlogi diolch i ymdrechion pobl leol. Rydym ni'n monitro'r sefyllfa yn ddyddiol ac yn adolygu'r cyfyngiadau lleol yn ffurfiol bob wythnos.